আইরিন ডান ডিএইচএস (জন্ম আইরিন ম্যারি ডান, ২০ ডিসেম্বর ১৮৯৮ - ৪ সেপ্টেম্বর ১৯৯০) ছিলেন একজন মার্কিন অভিনেত্রী ও গায়িকা। তিনি হলিউডের স্বর্ণযুগে্র চলচ্চিত্রে অভিনয় করতেন। তিনি হাস্যরসাত্মক চলচ্চিত্রে অভিনয়ের জন্য অধিক পরিচিত হলেও তিনি বিভিন্ন ধরনের চলচ্চিত্রে কাজ করেন।  ডানের হলিউডে অভিষেক ঘটে সঙ্গীতধর্মী লেদারনেকিং (১৯৩০) চলচ্চিত্রে অভিনয়ের মধ্য দিয়ে। এরপর তিনি সফল সঙ্গীতধর্মী চলচ্চিত্র শো বোট (১৯৩৬)-এও অভিনয় করেন। তিনি মোট ৪২টি চলচ্চিত্রে অভিনয় করেন এবং পাঁচবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন, কিন্তু কোন পুরস্কার পাননি, তাই তিনি একাডেমি পুরস্কারের অন্যতম অবহেলিত অভিনেত্রী হিসেবে খ্যাত। তার একাডেমি পুরস্কারের মনোনীত চলচ্চিত্রগুলো হল পশ্চিমা নাট্যধর্মী সিমারন (১৯৩১), স্ক্রুবল হাস্যরসাত্মক থিওডোরা গোজ ওয়াইল্ড (১৯৩৬), ও দি অফুল ট্রুথ (১৯৩৭), প্রণয়ধর্মী লাভ অ্যাফেয়ার (১৯৩৯), এবং নাট্যধর্মী আই রিমেম্বার মামা (১৯৪৮)। তিনি তার সময়ের ২৫ জন শীর্ষ পারিশ্রমিক গ্রহীতা অভিনয়শিল্পীর একজন ছিলেন।   প্রারম্ভিক জীবন  আইরিন ম্যারি ডান ১৮৯৮ সালের ২০শে ডিসেম্বর কেন্টাকি অঙ্গরাজ্যের লুইসভিলের ৫০৭ ইস্ট গ্রে স্ট্রিটে জন্মগ্রহণ করেন। তার পিতা জোসেফ জন ডান (১৮৬৩-১৯১৩) একজন আইরিশ-মার্কিন ইঞ্জিনের নৌকার প্রকৌশলী ও পরিদর্শক ছিলেন, যিনি মার্কিন যুক্তরাষ্ট্র সরকারের হয়ে কাজ করতেন। তার মাতা অ্যাডিলেড অ্যান্টোয়ানেট ডান (বিবাহপূর্ব হেনরি, ১৮৭১-১৯৩৬) কনসার্ট পিয়ানোবাদক ও সঙ্গীত শিক্ষক ছিলেন। তিনি কেন্টাকির নিউপোর্টে জন্মগ্রহণকারী জার্মান বংশোদ্ভূত ছিলেন। আইরিন তার পিতামাতার দ্বিতীয় সন্তান ও দ্বিতীয় কন্যা। তার বড় বোন (জ. ১৮৯৭) তার জন্মের কিছুদিন পরই মারা যায়। তার চার্লস (১৯০১-১৯৮১) নামে এক ছোট ভাই ছিল। তার পিতার বদলির চাকরির কারণে তাদের পরিবার কেন্টাকি ও সেন্ট লুইসে বসবাস করে। আইরিনের যখন ১৪ বছর বয়স, তখন তার পিতা ১৯১৩ সালের এপ্রিলে যকৃতের জটিলতায় মারা যান।   মৃত্যু  ডান ১৯৯০ সালের ৪ঠা সেপ্টেম্বর ৯১ বছর বয়সে তার হোমবি হিলসের বাড়িতে মৃত্যুবরণ করেন। চারদিন পর তাকে পূর্ব লস অ্যাঞ্জেলেসের ক্যালভারি সেমেটারিতে তার স্বামীর সমাধির পাশে সমাহিত করা হয়। মৃত্যুর পূর্বে এক বছর ধরে তিনি অসুস্থ ছিলেন এবং এক মাস পূর্বে শয্যাশায়ী হয়ে পড়েন। অন্ত্যেষ্টিক্রিয়ায় ঘনিষ্ঠজনেরা উপস্থিত ছিলেন এবং তারকাদের মধ্যে একমাত্র তার পারিবারিক বন্ধু লরেট্টা ইয়াংকে অংশগ্রহণ করার অনুমতি দেওয়া হয়েছিল। তার ব্যক্তিগত কাগজপত্র সাউদার্ন ক্যালিফোর্নিয়া বিশ্ববিদ্যালয়ে সংরক্ষণ করে রাখা হয়েছে।   টীকা    তথ্যসূত্র    বহিঃসংযোগ              বিষয়শ্রেণী:১৮৯৮-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ওয়েবস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেন্টাকির অভিনেত্রী বিষয়শ্রেণী:কেন্টাকির সঙ্গীতশিল্পী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন বেতার অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন রোমান ক্যাথলিক বিষয়শ্রেণী:মার্কিন সোপ্রানো বিষয়শ্রেণী:আরকেও পিকচার্সের চুক্তিবদ্ধ শিল্পী বিষয়শ্রেণী:এপিক রেকর্ডসের শিল্পী বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:ডেকা রেকর্ডসের শিল্পী বিষয়শ্রেণী:ব্রান্সউইক রেকর্ডসের শিল্পী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:কেনেডি সেন্টার সম্মাননা প্রাপক বিষয়শ্রেণী:বয়স বিতর্ক বিষয়শ্রেণী:ইন্ডিয়ানার অভিনেত্রী বিষয়শ্রেণী:২০শ শতাব্দীর মার্কিন সঙ্গীতশিল্পী